Akizungumza katika runinga ya kitaifa , Wawd Ibn Ouf alisema kuwa kuwa jeshi liliamua kusimamia serikali ya mpito ya miaka miwili kabla ya kufanyika kwa uchaguzi. 

Pia amesema kuwa hali ya tahadhari ya miezi mitatu pia inatarajia kutangazwa. 

Maandamano dhidi ya rais Bashir ambaye ameitawala Sudan tangu mwaka 1989 yamekuwepo kwa miezi kadhaa. 

Kundi linalosimamia maandaano hayo mara moja lilikataa taarifa hiyo ya jeshi na kuwaomba raia kuendelea na maandamano nje ya makao makuu ya jeshi. 

''Waandamanaji wanataka baraza la raia kuongoza kipindi cha mpito badala ya baraza la kijeshi'', alisema mwandishi mmoja. 

''Natangaza kama waziri wa ulinzi kung'atuliwa mamlakani kwa utawala uliopo na kumkamata kiongozi wake katika eneo lililo salama'', alisema bwana Ibn Auf katika taarifa yake. 

Eneo alilofichwa bwana Bashir halijulikani. 

Bwana Ibn Ouf amesema kuwa taifa hilo limekuwa likidorora kutokana na usimamizi mbaya, ufisadi na ukosefu wa haki, na aliomba msamaha  kwa mauaji na ghasia zilizotokea.

Wengine walisherehekea Khartoum baada ya tangazo hilo

Alisema kuwa katiba ya Sudan ilikuwa inaahirishwa ,mipaka inafungwa  hadi itakapotangazwa tena  na kwamba anga ya taifa hilo itafungwa saa 24 . 

Huku habari hizo zikitolewa kwa mara ya kwanza , makundi ya watu yalisherehekea nje ya makao makuu ya Khartoum , kuwakumbatia wanajeshi na kupanda juu ya magari ya kijeshi. 

Idaya ya ujasusi nchini Sudan imesema kuwa inawaachilia huru wafungwa wote wa kisiasa.

Waandamanji dhidi ya serikali wamekuwa wakiwaunga mkono wanajeshi

Bwana Bashir anatafutwa na mahakama ya kimataifa kuhusu uhalifu wa kivita ICC ambayo inamtuhumu kwa kuandaa uhalifu dhidi ya binadaamu katika eneo la magharibi mwa Sudan jimbo la Darfur. 

Hatahivyo haijulikani kile kitakachofanyika kufuatia kukamatwa kwake.

Je mapinduzi hayo yalianzaje?

Mapema alfajiri siku ya Alhamisi , magari ya kijeshi yaliingia mjini Khartoum  katika eneo lenye jumba la waziri wa ulinzi , makao makuu ya jeshi na makao ya Omar al Bashir. 

Kituo cha Runinga na redio... \n\nNipe kichwa kizuri cha makala hapo juu.
Omar al-Bashir: Mapinduzi ya kijeshi yamng'oa mtawala baada ya maandamano